Annika Arras

Annika Arras (sündinud 13. detsembril 1979) on eesti suhtekorraldaja ja koolitaja.

Arras on õppinud Tallinna Pedagoogikaülikoolis soome filoloogiat (2003, bakalaureusekraad), Tartu Ülikooli magistriõppes meediat ja kommunikatsiooni (2003–2005, lõpetamata) ning Estonian Business Schoolis ärijuhtimist (2021, magistrikraad, MBA).

Ta on 2004. aastast Reformierakonna liige. Aastatel 2007–2015 juhtis ta meediajuhina sama erakonna valmiskampaaniaid.

2016. aastal asutas Arras MTÜ Liberalismi Akadeemia (mis tegutseb ka rahvusvahelise ärinime European Women's Academy of Political Leadership and Campaigning all, koolitades peamiselt tipp-poliitikasse pürgivaid liberaalsete erakondade naispoliitikuid), aastatel 2011–2013 tegeles samas liinis noorteakadeemia projektiga.

2023. aasta seisuga on ta 2018. aastal enda asutatud konsultatsioonibüroo Miltton New Nordics tegevjuht; büroo teeb koostööd 2001. aastal Soomes asutatud Milttoni konsultatsiooniettevõttega, mis tegutseb Põhjamaades, peab esindust Brüsselis ning laienes Eestisse 2016. aastal. 

Annika Arras on tegutsenud ka toitlustusäris, talle on kuulunud Tallinnas restoran Kuldmokk (Kuldmokk OÜ lõpetas tegevuse 2021. aastal).

Viited

Eesti suhtekorraldajad
Tartu Ülikooli vilistlased
Sündinud 1979